Israel eo anv unan eus hendadoù an Hebreed. Ar pep heverkañ e istor an Hebreed eo al levr bras a zo bet skrivet a rummad da rummad da gontañ istor o fobl hag o darempredoù gant Doue Abraham. Al levr-se eo Ar Bibl (diwar Biblos a dalvez Levr e  gresianeg). Bibl ar Yuzevien (pe an Hebreed), anvet תנ״ך (Tanach) en hebraeg, eo an Testamant kozh evit ar Gristenien. Hervez al levr-se ez eas Abraham kuit eus bro-Hur (e bro Irak bremañ) da vont da vro Ganaan. Abraham a zo an den kentañ, a lavar deomp an Testamant Kozh, a zistaolas al liesdoueadegezh : krediñ a reas en un doue unan. Sellet e vez evel diazezer an Undoueadegezh, hendad ar Yuzevien, ar Gristenien hag ar vuzulmaned ivez.